EUROOPA KOMISJON Brüssel,15.6.2022 COM(2022) 279 final KOMISJONI ARUANNE, millega kinnitatakse olukorra olulist muutumist kuumutatavate tubakatoodete puhul vastavalt direktiivile 2014/40/EL



1. Sissejuhatus Direktiivi 2014/40/EL (edaspidi „direktiiv“) artikli 2 punktis 28 on mõiste „olukorra oluline muutumine“ määratletud kui müügimahtude suurenemine tootekategooriati vähemalt 10 % vähemalt viies liikmesriigis, võttes aluseks direktiivi artikli 5 lõike 6 kohaselt edastatud andmed, või leviku suurenemine vähemalt viis protsendipunkti vähemalt viies liikmesriigis alla 25-aastaste tarbijate seas Eurobaromeetri 2012. aasta mais avaldatud eriuuringu nr 385 või samaväärsete leviku-uuringute põhjal. Sama sätte kohaselt ei käsitata olukorda oluliselt muutununa, kui müügimaht tootekategooriati jaemüügi tasandil ei ületa 2,5 % tubakatoodete müügi kogumahust liidu tasandil. Direktiivi artikli 7 lõike 12 ja artikli 11 lõike 6 kohaselt peab komisjon aruandes kinnitama olukorra olulist muutumist konkreetse tootekategooria puhul. Aruandes esitatakse teave kuumutatavate tubakatoodetega seotud olukorra olulise muutumise hindamise seisukohast asjakohaste turusuundumuste kohta. Kuumutatavad tubakatooted on uudsed tubakatooted, mida kuumutatakse, et eralduks nikotiin ja muud kemikaalid, mida kasutaja(d) seejärel sisse hingab (hingavad), ja mis on sõltuvalt oma omadustest suitsuvabad tubakatooted direktiivi artikli 2 punkti 5 tähenduses või suitsetatavad tubakatooted direktiivi artikli 2 punkti 9 tähenduses. Selles aruandes esitatud analüüs põhineb direktiivi artikli 5 lõike 6 kohaselt ELi ühisportaali (edaspidi „EU-CEG“) kaudu edastatud andmetel, direktiivi artikli 15 alusel loodud ELi tubakatoodete jälgitavussüsteemist kogutud andmetel ja andmestul „Euromonitor International Passport Tobacco 2021“. Viimane on kaubanduslik andmestu, mille komisjon omandas Euromonitor Internationalilt. See Euromonitori andmestu ei sisalda andmeid Luksemburgi, Malta ja Küprose kohta (kelle elanikkond moodustab vähem kui 0,5 % ELi elanikkonnast). Sellegipoolest kasutati seda ELi 27 liikmesriigi müügi representatiivse näitajana. 2. Olukorra olulise muutumise analüüs kuumutatavate tubakatoodete puhul 2.1. Olukorra olulise muutumise esimene tingimus: Olukorra olulise muutumise esimese tingimuse täitmiseks tuleb tuvastada üks kahest järgmisest asjaolust. 2.1.1. Leviku suurenemine vähemalt viis protsendipunkti vähemalt viies liikmesriigis alla 25-aastaste tarbijate seas Eurobaromeetri eriuuringu nr 506 käigus ei tuvastatud kuumutatavate tubakatoodete leviku suurenemist vähemalt viis protsendipunkti vähemalt viies liikmesriigis alla 25-aastaste tarbijate seas. 2.1.2. Asjaomaste toodete müügimahtude suurenemine vähemalt 10 % vähemalt viies liikmesriigis EU-CEG andmetel põhinevas tabelis 1 on esitatud kuumutatavate tubakatoodete müügimahtude suurenemine jaemüügi tasandil ajavahemikus 2018–2020 liikmesriikides, kus selline kasv oli suurem kui 10 %. Tabel 1. Kuumutatavate tubakatoodete müügimahud miljonites tubakapulkades (2018–2020) Liikmesriik 2018

müügimaht 2019

müügimaht 2020

müügimaht 2019–2018

protsentuaalne suurenemine 2020–2019

protsentuaalne suurenemine 2020–2018

protsentuaalne suurenemine Küpros 44,590 96,660 147,260 117 % 52 % 230 % Tšehhi Vabariik 0,859 1 284,094 1 744,4 Üle 999 % 39 % Üle 999 % Prantsusmaa 36,796 78,215 186,009 113 % 138 % 406 % Kreeka 0,007 1 159,804 1 443,958 Üle 999 % 25 % Üle 999 % Horvaatia 0,003 219,072 289,592 Üle 999 % 32 % Üle 999 % Itaalia 0,042 3 571,016 5 819,033 Üle 999 % 63 % Üle 999 % Madalmaad 28,262 43,120 71,618 53 % 66 % 153 % Poola 0,010 1 206,171 2 466,150 Üle 999 % 104 % Üle 999 % Portugal 338,022 637,649 944,977 89 % 48 % 180 % Rumeenia 486,239 671,053 837,587 38 % 25 % 72 % EL 27 934,854 12 332,655 19 716,820 1 219 % 60 % 2 009 % Allikas: EU-CEG andmed Seega kinnitavad eespool esitatud andmed, et kuumutatavate tubakatoodete müügimahud jaemüügi tasandil suurenesid kindlaksmääratud ajavahemikus (2018–2020) rohkem kui 10 % rohkem kui viies liikmesriigis. Seega on kuumutatavate tubakatoodete puhul täidetud olukorra olulise muutumise esimene tingimus. 2.2. Olukorra olulise muutumise teine tingimus: asjaomaste toodete müügimaht jaemüügi tasandil ületab 2,5 % tubakatoodete müügi kogumahust liidu tasandil Kuumutatavate tubakatoodete turuosa arvutamiseks jaemüügi tasandil jagati nende aastane müügimaht kõigi tubakatoodete müügi kogumahuga liidu tasandil. Sellise arvutuse usaldusväärsuse tagamiseks uuriti alternatiivseid andmeallikaid. 2.2.1. Kuumutatavate tubakatoodete müügimahud jaemüügi tasandil

Tabelis 2 on esitatud kuumutatavate tubakatoodete müügimahud ELi 27 liikmesriigis 2020. aastal, mis on saadud kahest erinevast, teineteisest sõltumatust andmeallikast. Tabel 2. Kuumutatavate tubakatoodete müügimahud ELi 27 liikmesriigis miljonites tubakapulkades (2020) Andmeallikas Müügimaht 2020 EU-CEG 19 717 Euromonitor 20 766 Nagu tabelist nähtub, on Euromonitori teatatud müügimaht veidi suurem kui EU-CEG müügimaht. Kooskõlas käesoleva aruande puhul valitud konservatiivse lähenemisviisiga kasutati kuumutatavate tubakatoodete turuosa arvutamisel lugejana väikseimat müügimahtu (st EU-CEG müügimahtu). Lugeja väljendab nende toodete aastast turumahtu 2020. aastal, mida tuleb võrrelda 2020. aastal ELi 27 liikmesriigis müüdud tubakatoodete kogumahuga jaemüügi tasandil. 2.2.2. Tubakatoodete müügi kogumaht liidu tasandil Tabel 3 põhineb Euromonitori andmetel. Selles on esitatud tubakatoodete kogumüük, sealhulgas sigarettide, sigarite, sigarillode, isevalmistatavate sigarettide tubaka, piibu- ja närimistubaka ning kuumutatavate tubakatoodete kogumüük 2020. aastal. Tabel 3. Tubakatoodete müügi kogumaht (2020. aastal) Sigaretid

(miljonit tubakapulka) Sigarid

(miljonit ühikut) Sigarillod

(miljonit ühikut) Isevalmistatavate sigarettide tubakas

(miljonit tubakapulka)* Piibu- ja närimistubakas** (kohandatud) Kuumutatavad tubakatooted

(miljonit tubakapulka) Tubakatoodete kogumüük (miljonit ekvivalentpulka) 408 279 1 006 8 459 108 059 3 908 20 766 550 478 * Euromonitori aruanne: isevalmistatavate sigarettide tubakas kaalub 75 641 tonni. Analüüsis arvutatakse ekvivalent isevalmistatavate sigarettide tubaka pulkades, lähtudes sellest, et üks tubakapulk kaalub 0,7 grammi. ** Kuna piibu- ja närimistubaka müügimahtu ei saa standardselt kvantifitseerida tubakapulkades, kohandatakse analüüsis tubakatoodete müügi kogumahtu, lisades sellele vastava osa ELi 27 liikmesriigi asjaomaste toodete turuväärtusest, mis oli 2020. aastal 0,71 % (võrdudes seega 550 478 × 0,71 % = 3 908 miljoni ekvivalentpulgaga). Allikas: Euromonitor International Passport Tobacco 2021 Alates 2019. aasta maist võimaldab ELi tubakatoodete jälgitavussüsteem liikmesriikidel jälgida sigarettide ja isevalmistatavate sigarettide tubaka turuvooge. Tabelis 4 on esitatud sigarettide ja isevalmistatavate sigarettide tubaka 2020. aasta müügimahud, mis on arvutatud tubakatoodete jälgitavussüsteemi andmete põhjal, võttes arvesse kahte alternatiivset lähenemisviisi, mis mõlemad hõlmavad veidi erinevat ajavahemikku, kajastades aega, mis on vajalik toodete edasiliikumiseks turustusahelas. Kuna andmed registreeritakse tootja tasandil, eeldatakse, et toode jõuab jaemüüki ühekuuse viivitusega (ajaliselt kohandatud tootmisandmed). Kuna jälgitavusandmebaas ei sisalda pakendi suuruse andmeid, võrreldi analüüsis jälgitavusandmeid EU-CEG andmebaasiga, kasutades toote kordumatut tunnuskoodi (TP-ID), et teha kindlaks EU-CEG aruandes iga tubakatoote tunnuskoodi puhul deklareeritud sigarettide arv tarbijapakendi kohta. Tabel 4. Sigarettide ja isevalmistatavate sigarettide tubaka toodang 2020. aastal Sigaretid Isevalmistatavate sigarettide tubakas Ajaliselt kohandatud tootmisandmed (miljonit tubakapulka) Ajaliselt kohandamata tootmisandmed (miljonit tubakapulka) Ajaliselt kohandatud tootmisandmed (miljonit ekvivalentpulka) Ajaliselt kohandamata tootmisandmed (miljonit ekvivalentpulka) 436 123 434 164 121 239 122 341 Ajaliselt kohandatud tootmisandmed viitavad ajavahemikule detsember 2019 – november 2020.

Ajaliselt kohandamata tootmisandmed viitavad ajavahemikule jaanuar 2020 – detsember 2020. Allikas: ELi tubakatoodete jälgitavussüsteem Valitud konservatiivse arvutuskäigu puhul võetakse aruandes arvesse vastavate kategooriate (st sigarettide ajaliselt kohandatud tootmisandmed ja isevalmistatavate sigarettide tubaka ajaliselt kohandamata tootmisandmed) kahest väärtusest suuremat. Kuna direktiiviga lükatakse muu kategooria tubakatoodete jälgimine edasi kuni 2024. aastani, on tabelisse 5 koondatud tubakatoodete jälgitavussüsteemi andmed sigarettide ja isevalmistatavate sigarettide tubaka kohta ning Euromonitori andmed muu kategooria tubakatoodete kohta. Tubakatoodete jälgitavussüsteemi andmed Euromonitori andmed Kohandamine Tubakatoodete jälgitavussüsteem + Euromonitori andmed Sigaretid (miljonit ühikut) Isevalmistatavate sigarettide tubakas (1 kordumatu tunnuskood = 50 grammi) (miljonit ekvivalentpulka) Sigarid

(miljonit ühikut) Sigarillod

(miljonit ühikut) Kuumutatavad tubakatooted

(miljonit tubakapulka) Piibu- ja närimistubakas* (kohandatud) Kõik

tubakatooted (miljonit ekvivalentpulka) 436 123 122 341 1 006 8 459 20 766 4 210 592 904 Tabel 5. Tubakatoodete kogumüük (2020. aastal) ** Kuna piibu- ja närimistubaka müügimahtu ei saa kvantifitseerida tubakapulkades, kohandatakse analüüsis tubakatoodete müügi kogumahtu, lisades sellele vastava osa ELi 27 liikmesriigi asjaomaste toodete turuväärtusest, mis on 2020. aastal 0,71 % (võrdudes seega 592 904 × 0,71 % = 4 210 miljoni ekvivalentpulgaga). Allikas: ELi tubakatoodete jälgitavussüsteem, Euromonitor International Passport Tobacco 2021 Selleks et arvutada ELi tubakatoodete kogumüügi täpne osakaal, mis vastab kuumutatavate tubakatoodete müügimahule jaemüügi tasandil, kasutati analüüsis nimetajana suurimat müügimahtu (st tubakatoodete jälgitavussüsteemi ja Euromonitori müügimahu andmete kombinatsiooni). 2.2.3. Kuumutatavate tubakatoodete müügimahud jaemüügi tasandil võrreldes tubakatoodete kogumüügiga liidu tasandil Nagu eespool selgitatud, kasutati selleks, et arvutada ELi tubakatoodete kogumüügi täpne osakaal, mis vastab kuumutatavate tubakatoodete müügimahule jaemüügi tasandil, väikseimat lugejat: EU-CEG müügimahtu (st 19 717 miljonit tubakapulka) koos suurima nimetajaga vastavalt tubakatoodete jälgitavussüsteemi ja Euromonitori müügimahule (st 592 904 miljonit ekvivalentpulka). Selline konservatiivne meetod näitas, et kuumutatavate tubakatoodete müügimaht jaemüügi tasandil vastas 3,33 %-le tubakatoodete kogumüügist liidu tasandil 2020. aastal. Kuna see väärtus ületab 2,5 % suurust piirmäära, oli kuumutatavate tubakatoodete puhul täidetud ka olukorra olulise muutumise teine tingimus. 2.2.4. Kuumutatavate tubakatoodete müügiväärtus jaemüügi tasandil võrreldes tubakatoodete kogumüügiga liidu tasandil Müügiväärtuse analüüs on alternatiivne võimalus teha kindlaks kuumutatavate tubakatoodete turuosa 2020. aastal ja võimaldab arvesse võtta ülejäänud väiksemamahuliste kategooriate tubakatooteid, mida ei saa mõõta pulkades: piibu- ja närimistubakas (mille andmeid kasutatakse peamise müügimahu analüüsi kohandamiseks). Järgmises tabelis on esitatud iga tootekategooria müügi koguväärtus ELi 27 liikmesriigi kohta miljardites eurodes. Tabel 6. Iga tootekategooria müügiväärtus (2020. aastal) Tootekategooriad Jaemüügi väärtus

miljardit eurot Turuosa Protsent liidu tasandi kogumüügist Sigaretid 109,88 81,38 % Sigarillod 2,33 1,73 % Sigarid 2,05 1,52 % Peeneks lõigatud tubakas (isevalmistatavate sigarettide tubakas) 15,06 11,15 % Piibutubakas 0,93 0,69 % Närimistubakas 0,02 0,02 % Kuumutatav tubakas 4,74 3,51 % Kõik tubakatooted 135,01 100,00 % Allikas: Euromonitor International Passport Tobacco 2021